**Tompa Város Polgármesterétől**

**6422 Tompa, Szabadság tér 3.**

**Telefon: 77/551-500; Fax: 77/551-510**

**Tisztelt Képviselő- testület!**

A jogalkotásról szóló 2010. évi CXXX. törvény 18. §-a kimondja, hogy a jogszabály tervezethez a jogszabály előkészítőjének indoklást kell csatolni, ezen kötelezettségnek az itt teszek eleget.

A Magyar Közlöny kiadásáról, valamint a jogszabály kihirdetése során történő és a közjogi szervezetszabályozó eszköz közzététele során történő megjelöléséről szóló 5/2019. (III. 13.) IM rendelet 20.§ (3)-(4) bekezdései alapján e rendelet indoklását – mivel az nem tartozik az IM rendelet 21.§(2) bekezdése szerinti kivételi körbe, a Nemzeti Jogszabálytárban a rendelet kihirdetését követően közzé kell tenni.

Tompa Város Önkormányzat Képviselő-testülete 81/2019. (VII.25.) Képviselő- testületi határozatával döntött arról, hogy a Magyarország 2019. évi központi költségvetéséről szóló 2018. évi L. törvény 3. melléklet 1.9. pont szerinti, a települési önkormányzatok szociális célú tüzelőanyag vásárlásához kapcsolódó kiegészítő támogatásával kapcsolatos pályázati kiírásra a pályázat benyújtásra kerüljön.

A Belügyminiszter az önkormányzat támogatási igényét **pozitív elbírálásban részesítette**, és a BMÖGF/ 51-41/2019. iktatószámú TÁMOGATÓI OKIRAT alapján Önkormányzatunkat 3.022.600 Ft, azaz hárommillió-huszonkettőezer-hatszáz forint vissza nem térítendő támogatásban részesítette. A miniszteri döntés alapján nyújtott támogatás kizárólag **140 erdei köbméter** keménylombos tűzifára használható fel.

A TÁMOGATÓI OKIRAT 12. pontja alapján a szociális rászorultságot és a 2019. évi igénylés részletes feltételeit az önkormányzatnak rendeletben kell szabályoznia akként, hogy

a) a szociális igazgatásról és szociális ellátásokról szóló 1993. évi III. törvény (továbbiakban: Szoc. tv.) szerint aktív korúak ellátására, időskorúak járadékára, vagy települési támogatásban részesülő előnyt élvezzen

b) a gyermekek védelméről és a gyámügyi igazgatásról szóló törvényben szabályozott halmozottan hátrányos helyzetű gyermeket nevelő család élvezzen előnyt

c) az önkormányzat vállalja, hogy a szociális célú tüzelőanyagban részesülőtől ellenszolgáltatást nem kér.

Az előző évek gyakorlatai alapján, a várható kérelmek száma meghaladhatja a százat is, ezért a rugalmasabb ügyintézés érdekében a Képviselő- testület Az önkormányzat szervezeti és működési szabályzatáról szóló 28/2015.(XI.30.) önkormányzati rendeletében (továbbiakban: Önk. SzMSz) **Polgármesterre** ruházta át a támogatás megállapítását.

Részletes indoklás a rendelet-tervezet

1.§-hoz

E szakasz szabályozza a rendelet megalkotásának célját.

2. §-hoz

E szakasz tartalmazza a rendelet személyi és területi hatályát, mely szerint Tompa Város közigazgatási területén a polgárok személyi adataink és lakcímének nyilvántartásáról szóló törvény szerinti - bejelentett lakóhellyel, állandó lakcímmel rendelkező, a szociális igazgatásról és szociális ellátásokról szóló 1993. évi III. törvény (továbbiakban: Szoc. tv.) 3. §. -ban meghatározott személyekre terjed ki és a rendeletben foglalt egyéb feltételeknek megfelel.

3.-§-hoz

Az eljárási rendelkezések tartalmazzák az igénylés jövedelmi határait, a kérelmek elbírálása során előnyt élvezők felsorolását, az adható tűzifa mennyiséget, a benyújtás részletes szabályait, valamint a hatáskör címzettjét.

4.§-hoz

Hatályba léptető rendelkezést tartalmaz. A jogalkotásról szóló 2010. évi CXXX. törvény (a továbbiakban: Jat.) 7. § (1) bekezdése szerint a jogszabályban meg kell határozni a hatálybalépésének napját, amely a jogszabály kihirdetését követő valamely nap lehet.

ELŐZETES HATÁSVIZSGÁLAT

A jogalkotásról szóló 2010. évi CXXX törvény 17.§ (1) bekezdése alapján az alábbiakról tájékoztatom Képviselő-testületet.

I. A jogszabály megalkotásának szükségessége:

A belügyminiszter Magyarország 2019. évi központi költségvetéséről szóló 2018. évi L. törvény 3. melléklet I.9. pontjában szabályozott települési önkormányzatok szociális célú tüzelőanyag vásárláshoz kapcsolódó támogatás alapján Tompa Város Önkormányzata szociális célú tűzifa vásárláshoz BMÖGF/51-41/2019. iktatószámú TÁMOGATÓI OKIRAT alapján támogatást kapott. Az okirat 12. pontja alapján helyi rendeletben kell szabályozni a tüzelő- anyag igénylés részletes feltételeit.

II. A rendelet társadalmi, gazdasági és költségvetési hatásai:

- társadalmi hatása, mivel az önkormányzat települési támogatás formájában szociális célú tűzifa támogatást állapít meg a szociálisan rászorult személyeknek, ezáltal a célcsoportba tartozó lakosság elégedettségét vonhatja maga után.

- költségvetési hatása a rendelet-tervezetnek gazdaság élénkítő hatása nincsen, a rendelet végrehajtása előreláthatólag jelentős költséget jelent az önkormányzat gazdálkodásában, a szociális célú tűzifa juttatásban részesülőkhöz való házhozszállítás miatt.

III. A rendelet környezeti és egészségügyi hatásai:

Nincs.

IV. A rendelet alkalmazásához szükséges személyi, szervezeti, tárgyi és pénzügyi feltételek:

A személyi, szervezeti, tárgyi feltételek rendelkezésre állnak.

V. A rendelet adminisztratív terheit befolyásoló hatásai:

A rendelet végrehajtása átmenetileg az adminisztratív terheket jelentősen megnöveli a szociális és a műszaki telep alkalmazottai részéről, hiszen rövid időn belül kell a kérelmeket feldolgozni, és a tűzifát kiszállítani.

VI. A jogalkotás elmaradásának várható következményei:

A jogszabály megalkotásának elmaradása a kormányhivatal törvényességi felügyeleti eljárását vonhatja maga után.

Kérem a tisztelt Képviselő- testületet, hogy a rendelet- tervezetet megvitatni és minősített többséggel elfogadni szíveskedjenek!

Tompa, 2019. október 1.

 Véh László

 polgármester